Document ID: 32013R0348

KOMISIJOS REGLAMENTAS (ES) Nr. 348/2013
2013 m. balandžio 17 d.
kuriuo iš dalies keičiamas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XIV priedas
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 58 ir 131 straipsnius,
kadangi:
(1)
Reglamentu (EB) Nr. 1907/2006 nustatyta, kad 1A arba 1B kategorijos kancerogeninių, 1A arba 1B kategorijos mutageninių ir 1A arba 1B kategorijos toksiškų reprodukcijai medžiagų klasifikavimo kriterijus atitinkančios cheminės medžiagos pagal 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo (2), patvarios, bioakumuliacinės ir toksiškos cheminės medžiagos, labai patvarios ir didelės bioakumuliacijos cheminės medžiagos, taip pat cheminės medžiagos, kurios, kaip įrodyta moksliniais tyrimais, gali turėti didelio poveikio žmonių sveikatai ar aplinkai ir kelia lygiaverčio masto susirūpinimą, gali būti naudojamos tik gavus autorizaciją;
(2)
trichloretilenas atitinka 1B kategorijos kancerogeninių cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a punktą jis atitinka nustatytus įtraukimo į to reglamento XIV priedą kriterijus;
(3)
chromo trioksidas atitinka 1A kategorijos kancerogeninių ir 1B kategorijos mutageninių cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a ir b punktus jis atitinka nustatytus įtraukimo į to reglamento XIV priedą kriterijus;
(4)
iš chromo trioksido gautos rūgštys ir jų oligomerai atitinka 1B kategorijos kancerogeninių cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a punktą jie atitinka nustatytus įtraukimo į to reglamento XIV priedą kriterijus;
(5)
natrio dichromatas atitinka 1B kategorijos kancerogeninių, 1B kategorijos mutageninių ir 1B kategorijos toksiškų reprodukcijai cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a, b ir c punktus jis atitinka nustatytus įtraukimo į to reglamento XIV priedą kriterijus;
(6)
kalio dichromatas atitinka 1B kategorijos kancerogeninių, 1B kategorijos mutageninių ir 1B kategorijos toksiškų reprodukcijai cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a, b ir c punktus jis atitinka nustatytus įtraukimo į to reglamento XIV priedą kriterijus;
(7)
amonio dichromatas atitinka 1B kategorijos kancerogeninių, 1B kategorijos mutageninių ir 1B kategorijos toksiškų reprodukcijai cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a, b ir c punktus jis atitinka nustatytus įtraukimo į to reglamento XIV priedą kriterijus;
(8)
kalio chromatas atitinka 1B kategorijos kancerogeninių ir 1B kategorijos mutageninių cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a ir b punktus jis atitinka nustatytus įtraukimo į to reglamento XIV priedą kriterijus;
(9)
natrio chromatas atitinka 1B kategorijos kancerogeninių, 1B kategorijos mutageninių ir 1B kategorijos toksiškų reprodukcijai cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a, b ir c punktus jis atitinka nustatytus įtraukimo į to reglamento XIV priedą kriterijus;
(10)
šios cheminės medžiagos yra nustatytos ir įtrauktos į kandidatinį cheminių medžiagų sąrašą pagal Reglamento (EB) Nr. 1907/2006 59 straipsnį. Be to, 2011 m. gruodžio 20 d. Europos cheminių medžiagų agentūros (toliau - Agentūra) rekomendacijoje (3), pateiktoje vadovaujantis Reglamento (EB) Nr. 1907/2006 58 straipsniu, nurodyta, kad jos į to reglamento XIV priedą turi būti įtraukiamos pirmumo tvarka. Todėl tikslinga šias chemines medžiagas įtraukti į tą priedą;
(11)
kobalto junginiai kobalto (II) sulfatas, kobalto dichloridas, kobalto (II) dinitratas, kobalto (II) karbonatas ir kobalto (II) diacetatas atitinka 1B kategorijos kancerogeninių ir 1B kategorijos toksiškų reprodukcijai cheminių medžiagų klasifikavimo kriterijus pagal Reglamentą (EB) Nr. 1272/2008, taigi, pagal Reglamento (EB) Nr. 1907/2006 57 straipsnio a ir c punktus jie atitinka nustatytus įtraukimo į to reglamento XIV priedą kriterijus. Šios cheminės medžiagos yra nustatytos ir įtrauktos į kandidatinį cheminių medžiagų sąrašą pagal Reglamento (EB) Nr. 1907/2006 59 straipsnį;
(12)
2011 m. gruodžio 20 d. Agentūros rekomendacijoje, pateiktoje vadovaujantis Reglamento (EB) Nr. 1907/2006 58 straipsniu, nurodyta, kad minėti kobalto junginiai į to reglamento XIV priedą turi būti įtraukiami pirmumo tvarka. Tačiau Komisija mano, kad mažiausiai vieno šių cheminių medžiagų naudojimo būdo (t. y. paviršiaus apdorojimo) keliama rizika žmonių sveikatai nėra tinkamai valdoma, todėl būtina spręsti šį rizikos klausimą. Taigi, pagal Reglamento (EB) Nr. 1907/2006 69 straipsnio 1 dalį Komisija turėtų paprašyti Agentūros parengti dokumentų rinkinį laikantis to reglamento XV priedo reikalavimų. Todėl tikslinga atidėti sprendimą dėl bet kurios iš šių cheminių medžiagų įtraukimo į XIV priedą, kol nebus užbaigta to reglamento 69-73 straipsniuose nustatyta procedūra;
(13)
2011 m. gruodžio 20 d. Agentūros rekomendacijoje nustatytos vėliausios paraiškų dėl visų šio reglamento priede išvardytų cheminių medžiagų pateikimo datos, nurodytos Reglamento (EB) Nr. 1907/2006 58 straipsnio 1 dalies c punkto ii papunktyje. Šios datos buvo nustatytos remiantis numatomu laiku, kurio reikėtų autorizacijos paraiškai parengti, atsižvelgiant į turimą informaciją apie įvairias chemines medžiagas ir į informaciją, gautą per viešas konsultacijas, vykdytas pagal Reglamento (EB) Nr. 1907/2006 58 straipsnio 4 dalį. Taip pat atsižvelgta į Agentūros galimybes išnagrinėti paraiškas per Reglamente (EB) Nr. 1907/2006 nustatytą laiką;
(14)
dėl septynių chromo junginių - Agentūra pasiūlė nustatyti vėliausią paraiškų pateikimo datą, kuri būtų 21 mėnesis po šio reglamento įsigaliojimo. Tačiau po diskusijų su valstybėmis narėmis plačiau įvertinus susijusių rinkų specifinės struktūros ir susijusių tiekimo grandinių reikšmingumą prieita prie išvados, kad vėliausia paraiškų pateikimo data turėtų būti 35 mėnesiai po šio reglamento įsigaliojimo;
(15)
Reglamento (EB) Nr. 1907/2006 58 straipsnio 1 dalies c punkto i papunktyje minimas pabaigos terminas, skirtas visoms šio reglamento priede išvardytoms cheminėms medžiagoms, turėtų būti 18 mėnesių vėlesnis už galutinį paraiškos pateikimo terminą, minimą to reglamento 58 straipsnio 1 dalies c punkto ii papunktyje;
(16)
Reglamento (EB) Nr. 1907/2006 XIV priede tikslinga nustatyti datas, minimas to reglamento 58 straipsnio 1 dalies c punkto i ir i papunkčiuose;
(17)
Reglamento (EB) Nr. 1907/2006 58 straipsnio 1 dalies e punkte kartu su to straipsnio 2 dalimi nustatyta, kad naudojimo būdų arba naudojimo būdų kategorijų atžvilgiu reikalavimas gauti autorizaciją gali būti netaikomas, jei rizika yra tinkamai valdoma konkrečiais Sąjungos teisės aktais, kuriais nustatomi minimalūs reikalavimai, susiję su žmonių sveikatos ir aplinkos apsauga. Remiantis turima informacija, tomis nuostatomis pagrįstų išimčių nustatyti nereikėtų;
(18)
remiantis turima informacija, išimčių dėl produktų ir technologinių tyrimų bei plėtros nustatyti nereikėtų;
(19)
remiantis turima informacija, peržiūros laikotarpių dėl tam tikrų naudojimo atvejų nustatyti nereikėtų;
(20)
todėl Reglamentas (EB) Nr. 1907/2006 turėtų būti atitinkamai iš dalies pakeistas;
(21)
šiame reglamente nustatytos priemonės atitinka komiteto, įsteigto pagal Reglamento (EB) Nr. 1907/2006 133 straipsnį, nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1907/2006 XIV priedas iš dalies keičiamas pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. balandžio 17 d.

Labels: 0
3
20